Mara ta’ 53 sena sfat milquta minn mutur, illum għal ħabta tas-17.45hrs, fi Triq Reġjonali San Ġiljan. Minn investigazzjonijiet preliminari rriżulta li waqt li l-mara li hi minn San Ġiljan, kienet qed taqsam it-triq, għal xi raġuni ntlaqtet minn mutur li kien qed jinstaq fid-direzzjoni lejn San Ġiljan, minn raġel ta’ 40 sena, residenti l-Ġżira. Fuq il-post issejħet Ambulanza, li ħadet lill-vittma l-isptar Mater Dei għall-kura medika.  Iktar tard il-mara ġiet iċċertifikata li tinsab fil-periklu tal-mewt. Bil-każ ġie infurmat il-Maġistrat tal-Għassa li ħatar diversi esperti sabiex jassistuh fl-inkjesta li ġiet appuntata. L-investigazzjonijiet tal-Pulizija għadhom għaddejjin.